**REPUBLIKA HRVATSKA**

**GRAD ZAGREB**

**OSNOVNA ŠKOLA IVANA GUNDULIĆA**

Gundulićeva 23a

10 000 Zagreb

KLASA: 112-01/21-01/17

UR.BROJ: 251-119-21-1

U Zagrebu 28. rujna 2021. godine

Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 16/12, 86/12, 94/13, 152/14, 07/17, 68/18, 89/19 i 64/20) i članka 3. Pravilnika o načinu i postupku zapošljavanja u Osnovnoj školi Ivana Gundulića, **Osnovna škola Ivana Gundulića,** Gundulićeva 23a, Zagreb, raspisuje

**NATJEČAJ**

**za zasnivanje radnog odnosa**

* **za radno mjesto UČITELJ/ICA TEHNIČKE KULTURE**
* 1 izvršitelj/ica, na neodređeno nepuno radno vrijeme ***(20 sati tjedno)***, u sjedištu škole

***Uvjeti za zasnivanje radnog odnosa:*** sukladno članku 105. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 16/12, 86/12, 94/13, 152/14, 07/17, 68/18, 89/19 i 64/20) i Pravilniku o odgovarajućoj vrsti obrazovanja učitelja i stručnih suradnika u osnovnoj školi (Narodne novine, broj 6/19).

***Radno iskustvo***: nije potrebno

U prijavi na natječaj navode se osobni podaci podnositelja prijave (osobno ime, adresa stanovanja, broj telefona, odnosno mobitela, e-mail adresa) i naziv radnog mjesta na koje se prijavljuje.

Uz vlastoručno potpisanu prijavu na natječaj kandidati/kinje trebaju priložiti:

* životopis
* diplomu, odnosno dokaz o stručnoj spremi
* dokaz o državljanstvu
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
* uvjerenje da kandidat/kinja nije pod istragom i da se protiv kandidata/kinje ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi

(ne starije od dana raspisivanja natječaja)

Isprave se prilažu u neovjerenoj preslici, a nakon odabira kandidata, a prije potpisivanja ugovora o radu, odabrani kandidat bit će pozvan da dostavi originale dokumenata ili ovjerene preslike. Natječajna dokumentacija neće se vraćati kandidatima.

Podnošenjem prijave na natječaj kandidat daje izričitu privolu Osnovnoj školi Ivana Gundulića, Zagreb da može prikupljati i obrađivati osobne podatke kandidata iz natječajne

dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

Rok za podnošenje prijave je **osam dana** od dana objave natječaja na mrežnim stranicama i oglasnim pločama Hrvatskog zavoda za zapošljavanje i Škole.

**Natječaj je otvoren od 28. 9. 2021. do 6. 10. 2021.**

Mjesto rada je u sjedištu škole u Zagrebu, Gundulićeva 23a.

Na natječaj se mogu javiti osobe oba spola.

*Kandidat koji ima pravo prednosti prema posebnom zakonu mora se u prijavi na natječaj pozvati na to pravo i priložiti potvrde o priznatom statusu, te ima prednost u odnosu na ostale kandidate/kinje samo pod jednakim uvjetima.*

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

*Urednom prijavom smatra se prijava koja sadrži sve podatke i priloge navedene u natječaju.*

*Nepotpune i nepravovremene prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete natječaja ne smatra se kandidatom prijavljenim na natječaj.*

Kandidati/kinje koji su pravodobno dostavili potpunu prijavu sa svim osobnim podacima (osobno ime, adresa stanovanja, broj telefona odnosno mobitela, e-mail adresa) i sa svim prilozima odnosno ispravama kojima dokazuju da ispunjavaju uvjete natječaja, biti će pozvani na procjenu prema odredbama Pravilnika o načinu i postupku zapošljavanja u Osnovnoj školi Ivana Gundulića koji je dostupan na mrežnim stranicama Škole.

Odluka o načinu, sadržaju te području provjere vrednovanja kandidata/kinja i pravni i drugi izvori za pripremanje kandidata/kinja biti će objavljena na mrežnoj stranici Škole.

Sukladno Pravilniku o načinu i postupku zapošljavanja u Osnovnoj školi Ivana Gundulića (u daljnjem tekstu: Pravilnik) provodi se procjena i vrednovanje kandidata prijavljenih na natječaj, odnosno kandidata koji ispunjavaju sve formalne uvjete.

Povjerenstvo za procjenu i vrednovanje kandidata (u nastavku teksta: Povjerenstvo) imenuje ravnatelj Osnovne škole Ivana Gundulića. Povjerenstvo donosi Odluku o vremenu, mjestu, području, obliku i trajanju provjere koja će se objaviti na mrežnoj stranici Škole najkasnije tri (3) dana prije dana određenog za provjeru. <http://www.os-igundulica-zg.skole.hr/>

Sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja Povjerenstvo poziva na procjenu i vrednovanje objavom obavijesti i uputa na mrežnoj stranici škole. Osobe koje ne ulaze na listu kandidata Škola ne obavještava o razlozima istog.

Vrednovanje može biti pismeno i/ili usmeno, a može biti i kombinacija oba načina.

Ako kandidat ne pristupi vrednovanju, smatra se da je povukao prijavu na natječaj.

**Prijave s potrebnom dokumentacijom dostavljaju se u zatvorenoj omotnici osobno u tajništvo Škole ili zemaljskom poštom na adresu:**

**OSNOVNA ŠKOLA IVANA GUNDULIĆA**

**GUNDULIĆEVA 23a**

**10 000 ZAGREB**

**• s naznakom: *za natječaj – učitelj/ica tehničke kulture***

Sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenih zakonskim propisima

O rezultatima natječaja kandidati/kinje će biti obaviješteni u zakonskom roku putem mrežne stranice Škole: <http://www.os-igundulica-zg.skole.hr/>

Kandidati imaju pravo uvida u natječajnu dokumentaciju i rezultate procjene odnosno testiranja te vrednovanja izabranog kandidata s kojim je sklopljen ugovor o radu u skladu s propisima koji reguliraju područje zaštite osobnih podataka.

Pravilnik o načinu i postupku zapošljavanja Osnovne škole Ivana Gundulića nalazi se na mrežnim stranicama škole. <http://os-igundulica-zg.skole.hr/skola/zakonodavstvo>

 Ravnatelj

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zoran Čorkalo, prof.